CELEX: 62007CO0323
Language: sl
Date: 2008-04-10
Title: Sklep Sodišča (sedmi senat) z dne 10. aprila 2008.#Termoraggi SpA proti Comune di Monza.#Predlog za sprejetje predhodne odločbe: Tribunale amministrativo regionale per la Lombardia - Italija.#Javna naročila - Javna naročila blaga in storitev - Oddaja brez javnega razpisa - Oddaja naročila podjetju, v katerem ima lokalna skupnost, ki je oddala naročilo, kapitalski delež.#Zadeva C-323/07.

Sklep Sodišča (sedmi senat) z dne 10. aprila 2008 – Termoraggi proti Comune di Monza
      (Zadeva C‑323/07)
      „Javna naročila – Javna naročila blaga in storitev – Oddaja brez javnega razpisa – Oddaja naročila podjetju, v katerem ima lokalna skupnost, ki je oddala naročilo, kapitalski delež“
      1.                     Približevanje zakonodaj – Usklajevanje postopkov za oddajo javnih naročil blaga in storitev – Direktivi 92/50 in 93/36 – Področje
            uporabe (direktivi Sveta 92/50 in 93/36) (Glej točke od 15 do 22, 26 in izrek.)
      2.                     (Direktiva Sveta 92/50, člen 6) Približevanje zakonodaje – Postopki za oddajo javnih naročil storitev – Direktiva 92/50 –
            Izjema, ki jo določa člen 6 Direktive – Pogoj (Glej točke od 24 do 26 in izrek.)
      Predmet 
      
         
               Predlog za sprejetje predhodne odločbe – Tribunale Amministrativo Regionale per la Lombardia – Razlaga člena 6 Direktive Sveta 92/50/EGS
                  z dne 18. junija 1992 o usklajevanju postopkov za oddajo javnih naročil storitev (UL L 209, str. 1) – Področje uporabe – Nacionalne
                  določbe, ki občinskemu podjetju brez postopkov za oddajo javnih naročil dodeljujejo upravljanje z ogrevalnimi sistemi v nekaterih
                  občinskih stavbah.
               
            Izrek 
      
         
                   
               
               
                  
               
               
                  	Direktiva Sveta 92/50/EGS z dne 18. junija 1992 o usklajevanju postopkov za oddajo javnih naročil storitev in Direktiva Sveta 93/36/EGS
                     z dne 14. junija 1993 o usklajevanju postopkov za oddajo javnih naročil blaga se ne uporabljata za naročilo, sklenjeno med
                     lokalno skupnostjo in osebo, ki je od nje pravno ločena, če lokalna skupnost nad zadevno osebo izvršuje nadzor, ki je podoben
                     tistemu, ki ga izvršuje nad svojimi službami, in če ta oseba opravlja bistven del svoje dejavnosti z lokalno skupnostjo oziroma
                     organi, katerih del je. 
                  
               
            
         
                   
               
               
                  
               
               
                  	Člen 6 Direktive 92/50 se uporablja samo če obstajajo objavljeni predpisi, ki ponudniku priznavajo izključno pravico, ki se
                     nanaša na predmet dodeljenega naročila.